ROMÂNIA

JUDEŢUL TIMIŞ

CONSILIUL LOCAL AL MUNICIPIULUI LUGOJ

**HOTĂRÂREA**

**privind aprobarea noii durate și a cheltuielilor estimate în scopul asigurării finalizării integrale din fonduri proprii ale proiectului „Amenajare trotuare și zone pietonale pe raza Municipiului Lugoj în satul Măguri”, SMIS 155575**

Consiliul Local al Municipiului Lugoj;

Având în vedere referatul Direcției investiții, finanțări – Serviciul finanțări PNRR nr. 16/116416/(RI19)639 din 21.11.2024;

Având în vedere referatul nr. 16/116437/(RI19)641 din 21.11.2024 al Primarului Municipiului Lugoj - inițiator al proiectului de hotărâre;

Având în vedere Proiectul de hotărâre nr. 218 din 21.11.2024 privind aprobarea noii durate și a cheltuielilor estimate în scopul asigurării finalizării integrale din fonduri proprii ale proiectului „Amenajare trotuare și zone pietonale pe raza Municipiului Lugoj în satul Măguri”, SMIS 155575;

Luând în considerare raportul de specialitate nr. 16/116905/(RI17)239 din 22.11.2024 întocmit de Direcția investiții, finanțări – Serviciul finanțări PNRR;

Luând în considerare avizul nr. 115 din 26.11.2024 al Comisiei activități economico – financiare, agricultură, comerț, turism, activități social – culturale, tineret și sport și a celorlalte Comisii de specialitate ale Consiliului Local al Municipiului Lugoj;

Luând în considerare prevederile Instrucțiunii AMPOR nr. 216/18.09.2024 privind modificarea unor termene menționate în cuprinsul Instrucțiunii AMPOR nr. 207/31.10.2023 (Acțiuni AM/OI de pregătire în vederea închiderii Programului Operațional Regional 2014-2020);

Ținând cont de contractul de finanțare nr. 8005 din 14.11.2022;

Luând în considerare Hotărârea Consiliului Local nr. 342 din 29.11.2023 privind aprobarea noii durate și a cheltuielilor estimate în scopul asigurării finalizării integrale din fonduri proprii ale proiectului „Amenajare trotuare și zone pietonale pe raza Municipiului Lugoj în satul Măguri”, modificată;

Ținând cont de Hotărârea Consiliului Local nr. 276 din 06.07.2022 privind aprobarea proiectului „Amenajare trotuare și zone pietonale pe raza municipiului Lugoj în satul Măguri” în cadrul Programului Operațional Regional 2014-2020, Axa Prioritară 9, Prioritatea de investiții 9.1, apelul de proiecte POR/2019/9/9.1/1/7REGIUNI și a cheltuielilor legate de proiect, cu modificările ulterioare;

Luând în considerare Hotărârea Consiliului Local nr. 287 din 20.10.2023 privind aprobarea actualizării devizului general şi a indicatorilor tehnico-economici pentru obiectivul de investiții „Amenajare trotuare și zone pietonale pe raza municipiului Lugoj în satul Măguri”;

Ținând cont de Hotărârea Consiliului Local nr. 326 din 21.11.2023 pentru modificarea H.C.L. nr. 276 din 06.07.2022 privind aprobarea proiectului „Amenajare trotuare și zone pietonale pe raza municipiului Lugoj în satul Măguri” în cadrul Programului Operațional Regional 2014-2020, Axa Prioritară 9, Prioritatea de investiții 9.1, apelul de proiecte POR/2019/9/9.1/1/7REGIUNI și a cheltuielilor legate de proiect;

Luând în considerare prevederile O.U.G. nr. 36/2023 privind stabilirea cadrului general pentru închiderea programelor operaţionale finanţate în perioada de programare 2014 - 2020, cu modificările ulterioare;

Luând în considerare prevederile Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, modificată şi completată;

Ţinând cont de Legea nr. 273/2006 privind finanţele publice locale, modificată şi completată;

În conformitate cu Ghidul solicitantului pentru Programul Operațional Regional 2014-2020;

În conformitate cu art. 129 alin. (2) lit. b) și alin. (4) lit. d), art. 136 și art. 139 alin. (3) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare;

În temeiul art. 196 alin. (1) lit. a) și art. 243 alin. (1) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare,

**H O T Ă R E Ș T E :**

**Art.1. -** Se prelungește durata implementării proiectului „Amenajare trotuare și zone pietonale pe raza Municipiului Lugoj în satul Măguri”, SMIS 155575,până la data de 31.08.2025.

**Art.2. -** Se aprobă valoarea totală a cheltuielilor estimate necesare în vederea finalizării proiectului, pentru perioada 01.01.2025 – 31.08.2025, în suma de 30.000,00 lei, ce urmează a fi suportată integral din bugetul local al Municipiului Lugoj.

**Art.3.** - Îndeplinirea prevederilor prezentei hotărâri se încredinţează Serviciului finanțări PNRR.

**Art.4.** - Prezenta hotărâre se comunică:

- Instituţiei Prefectului, judeţul Timiş;

- Primarului Municipiului Lugoj;

- Direcţiei juridice;

- Direcției management financiar;

- Direcției investiții, finanțări;

- Serviciului finanțări PNRR;

- Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

Mihai Agache SECRETARUL GENERAL AL MUNICIPIULUI

Dan Ciucu

**Nr. 202 din 28.11.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 19 |
| 3. | Număr voturi pentru | 19 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate absolută |